Natalia Makovik er stofnandi tékknesku fasteignasölunnar VIP Castle . Fyrirtækið sérhæfir sig í að selja viðskiptavinum sínum kastala og hefðarsetur í héruðum Tékklands , en þar úir og grúir af slíkum fínni fasteignum . Landið dvaldi lengi undir óreiðustjórn lénskerfis sem gat af sér ótal minni hefðarmenn og aðalsfólk , sem allt dreif sig að byggja sér sinn eigin einkakastala . Verð kastalanna er mjög á víð og dreif , en ævinlega í hlutfalli við stærðir þeirra og ásigkomulag . Til að mynda er hægt að kaupa sér einkakastala á litlar tvær milljónir króna , en það gæti kostað í kringum 20 milljónir aukalegar að gera kastalann upp . Aðrir kastalar , sem eru í betra standi , kosta jafnvel 560 milljónir króna . Venjulega tekur Natalia sér 3% þóknun fyrir hverja sölu , en á síðasta ári hagnaðist hún um 20 milljónir króna á þessari starfsemi . Fyrirtæki hennar hefur um 400 hefðarfasteignir á sölu . Þá eru fasteignirnar allt frá því að vera hefðbundin fyrrum sveitarbýli aðalsfólks að því að vera tignarlegar hallir með danssölum og margra ekru garðsvæðum . Atvinna Nataliu er þó ekki sá dans á rósum sem hann virðist vera - það er mikil vinna og erfiðleikar faldir í því að selja slíkar eignir . Marga auðkýfinga dreymir um að eignast kastala , en svo þegar þeir uppgötva kostnaðinn við að gera upp slíkt hefðarbýli - auk þess sem að hefðarbýlið er oftast nær staðsett langt í burtu frá almennri siðmenningu - á þeim allflestum til að snúast hugur varðandi fasteignaviðskiptin .